**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος**  **.**

Τηλ.: **6978520351, fax**: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Αθήνα 12 Οκτωβρίου 2018**

 **Προς: Κο Αρχηγό Πυροσβεστικού Σώματος Ματθαιόπουλο Βασίλειο**

 **Κοιν.: Κα Υπουργό Προστασίας του Πολίτη Γεροβασίλη Όλγα**

 **Κα Υπουργό Διοικητικής Ανασυγκρότησης**

 **Μαριλίζα Ξενογιαννακοπούλου**

 **Κα Υφυπουργό Προστασίας του Πολίτη Κατερίνα Παπακώστα**

 **Δ/νση Ανθρωπίνων Πόρων Α.Π.Σ.**

 **Κεντρική Εφορευτική Επιτροπή**

 **Α.Δ.Ε.Δ.Υ. – Π.Α.Μ.Ε.**

 **Πολιτικούς Φορείς – Μ.Μ.Ε. – Εργαζόμενους Π.Σ.**

**Θέμα: « Απρόσκοπτη χωρίς αποκλεισμούς συμμετοχή όλων των πυροσβεστών, στην εκλογική διαδικασία ανάδειξης αιρετών μελών στα Υπηρεσιακά Συμβούλια Μεταθέσεων του Π.Σ. »**

**Σχετ. α)** Ηυπ. αριθ**. 60541 Φ.202.7 8/10/2018 Απόφαση Α.Π.Σ.** με θέμα**: « Προκήρυξη εκλογών**

 **για την ανάδειξη αιρετών μελών στα Υπηρεσιακά Συμβούλια μεταθέσεων του Π.Σ. »**

 **β)** Η υπ’ αριθ. **33674 οικ. Φ.109.1/4.8.2010 ( ΦΕΚ Β΄ 1296/16.8.2010 ) Απόφαση Α.Π.Σ.**

 **γ)** Η υπ’ αριθμ. **ΔΙΚΠΡ/Φ80/30/8703** από **16.9.1988** **Απόφαση Υπουργού Προεδρίας της**

 **Κυβέρνησης** « Τρόπος, διαδικασία και προϋποθέσεις εκλογής τωνεκπροσώπων των

 υπαλλήλων στα υπηρεσιακά συμβούλια του προσωπικού των δημοσίων υπηρεσιών και

 των νομικών προσώπων δημοσίου δικαίου » ( Β΄ 684 ) όπως ισχύει.

 **δ)** Η από **25-09-2018 παρέμβαση της Ε.Α.Κ.Π. προς Αρχηγό Πυροσβεστικού Σώματος.**

**Κύριε Αρχηγέ**

Με έγγραφό μας στις **25** Σεπτέμβρη **2018,** σας είχαμε επισημάνει το σοβαρό πρόβλημα που θα προκύψει στην περιοχή της Αττικής, κατά την ημέρα διεξαγωγής της ψηφοφορίας για τους εκπροσώπους των πυροσβεστικών υπαλλήλων στα Υπηρεσιακά Συμβούλια Μεταθέσεων.

**Είχαμε τονίσει ότι θα αποκλειστούν από τη διαδικασία της ψηφοφορίας αρκετοί συνάδελφοί μας που υπηρετούν στην Αττική και δεν θα μπορέσουν να ασκήσουν το εκλογικό τους δικαίωμα.**

Οι σχετικές Αποφάσεις και οι Διαταγές του Αρχηγείου Π.Σ. που καθορίζουν τη διεξαγωγή των εκλογών για τα Υπηρεσιακά Συμβούλια, προβλέπουν ότι για όλες τις πυροσβεστικές υπηρεσίες της χώρας, η ψηφοφορία θα πραγματοποιηθεί με αλληλογραφία.

**Ειδικά και μόνο για την περιοχή της Αττικής, ορίζεται ότι** η ψηφοφορία θα πραγματοποιηθεί αυτοπροσώπως και μόνο για την ημέρα των εκλογών όπως θα καθοριστεί ( δηλαδή μόνο για μια ημέρα ),από τις **8** το πρωί μέχρι τις **5** το απόγευμα.

Με βάση τα παραπάνω, ένας μεγάλος αριθμός συναδέλφων που υπηρετούν σε υπηρεσίες της Αττικής και εναλλάσσονται στις βάρδιες ανά **24**ωρο, κατά την ημέρα της ψηφοφορίας δεν θα μπορέσουν να ασκήσουν το εκλογικό τους δικαίωμα, γιατί θα εργάζονται τις ώρες της διεξαγωγής της.

Μέσω της **δ΄** σχετικής**, σας ζητήσαμε να τροποποιήσετε** τη **β΄** σχετική **Απόφαση Α.Π.Σ. προκειμένου να διεξαχθεί η ψηφοφορία με αλληλογραφία και στις υπηρεσίες της Αττικής,** εκτός του **1**ου Πυροσβεστικού Σταθμού, καθώς και του Αρχηγείου Π.Σ. όπου και θα διεξαχθεί η ψηφοφορία.

**Μέχρι στιγμής, απ’ ότι είμαστε σε θέση να γνωρίζουμε, δεν έχει πραγματοποιηθεί καμία ανάλογη ενέργεια από την πλευρά σας** και μ**ε** την **α΄** σχετική Απόφαση Α.Π.Σ., **προκηρύσσετε** την ψηφοφορία για την Αθήνα το **Σάββατο 8 Δεκεμβρίου 2018**.

**Κύριε Αρχηγέ**

Σύμφωνα με όλες τις σχετικές Αποφάσεις του Αρχηγείου Π.Σ. αλλά και τη **γ΄** σχετική όπως ισχύει, **η** **άσκηση του εκλογικού δικαιώματος των υπαλλήλων είναι υποχρεωτική.**

**Για το ζήτημα αυτό γίνεται μάλιστα και ιδιαίτερη μνεία με σχετική υπογράμμιση στην παρ. 2 της προαναφερόμενης διαταγής που εκδώσατε για την ημέρα της ψηφοφορίας.**

**Πώς όμως διεκπεραιώνεται η υποχρεωτικότητα της ψηφοφορίας, όταν η ίδια η υπηρεσία θέτει μέσω των αποφάσεών της αποκλεισμό συμμετοχής για έναν σημαντικό αριθμό υπάλληλων της περιφέρειας Αττικής, συνέπεια όσων σας έχουμε επισημάνει;**

Το γεγονός ότι δεν υπήρξε καμία παρέμβαση για το συγκεκριμένο θέμα, από τα προεδρεία των συνδικαλιστικών οργανώσεων της **Π.Ο.Ε.Υ.Π.Σ.,** της **Π.Ο.Π.Υ.Σ.Υ.Π**., της **Ε.Α.Π.Σ.,** των πανελλήνιων ενώσεων, καθώς και όλων των συνδυασμών των ψηφοδελτίων που θα συμμετέχουν σε αυτές τις εκλογές, δεν αναιρεί τις μεγάλες ευθύνες τους.

**Είναι και αυτοί συνυπεύθυνοι, γιατί έχουν υποχρέωση να παρεμβαίνουν και να πιέζουν, προκειμένου όλοι οι συνάδελφοι να ασκήσουν απρόσκοπτα και χωρίς αποκλεισμούς το εκλογικό τους δικαίωμα.**

**Κύριε Αρχηγέ**

Πρέπει να δοθεί άμεσα λύση στο συγκεκριμένο σοβαρό ζήτημα. **Είναι υποχρέωση της υπηρεσίας μας να εξασφαλίσει το αναφαίρετο αλλά και υποχρεωτικό δικαίωμα στην ψηφοφορία για όλους τους συναδέλφους μας και όχι να το στερεί σε αρκετούς από αυτούς με αποκλειστικά δική της ευθύνη.**

**Η Ενωτική Αγωνιστική Κίνηση Πυροσβεστών ως άμεσα ενδιαφερόμενος συνδικαλιστικός φορέας θα προβεί σε κάθε αναγκαία ενέργεια, προκειμένου να υλοποιηθεί στην πράξη η ισότιμη και χωρίς αποκλεισμούς από την διαδικασία της ψηφοφορίας συμμετοχή όλων των υπαλλήλων του Πυροσβεστικού Σώματος.**

**Για την Ε.Α.Κ.Π.**

**Το μέλος του Δ.Σ. της Π.Ο.Ε.Υ.Π.Σ.**

**Βλάχος Δημήτρης**